Ragnar Karl Viktor Christiansen
Store norske leksikon,Historie,Norsk og nordisk historie,Norges historie,Biografier i nyere norsk historie
Ragnar Karl Viktor Christiansen, norsk politiker for Arbeiderpartiet. Han var finansminister i 1971–1972 og samferdselsminister i 1976–1978, og han var fylkesmann i Buskerud i 1980–1988.
Christiansen ble utdannet ved jernbaneskolen i 1942 og arbeidet i NSB Drammen distrikt allerede fra 1940. Han var telegrafist, jernbaneekspeditør og fullmektig frem til 1977. Fra 1978 til 1980 var han fylkesrådmann i Buskerud.Ragnar Christiansen var medlem av kommunestyret i Nedre Eiker i 1945–1959 og ordfører i 1956–1957. Han var vararepresentant til Stortinget i 1954–1957 og fast representant for Buskerud i 1950–1953 og 1958–1977. Han var formann i Buskerud Arbeiderparti i 1955–1966.Christiansen var finansminister i Trygve Brattelis regjering i 1971–1972 og samferdselsminister i Odvar Nordlisi regjering i 1976–1978. I perioden 1980–1988 var han fylkesmann i Buskerud. Han var leder av Kommune- og fylkesinndelingsutvalget i 1989–1992.Ragnar Christiansen utgav i 2006 memoarboken Fra storting og styringsverk. Erindringer fra et liv i politisk arbeid. Les mer i Store norske leksikon Norge i etterkrigstiden Norsk historie fra 1970 til 1990